Beste Broodpoeding	deur admin
Jean vertel ’n Paar jaar gelede het ek een aand na die program Maak ’n Las op kykNET gekyk. Ek het nie regtig belanggestel in die stories wat vertel is nie; meer in die kosmaak- gedeelte, waar wyle Andries Krogman so tussen die stories deur ’n ietsie te ete aanmekaargeslaan het. Een daarvan was brooden- botterpoeding. Ek het die resep afgeskryf en baie jare lank gebruik. In Februarie vanjaar was ek en my man, Willem, Namibië toe met vakansie om by al ons familie ’n draai te maak. Ons is onthaal soos net die Namibiërs kan, en by een so ’n geleentheid het Corrie Theron ’n heerlike gebakte croissant-poeding voorgesit. Terug by die huis wou ek graag my gesin met die poeding bederf, maar ek het nie die resep gehad nie. Ek onthou toe daar was croissants, neute, sjokoladestukkies en stroop bo-oor, maar die res is steeds ’n raaisel. Ten einde raad haal ek toe my staatmaker-broodpoedingresep van Maak ’n Las uit en kombineer die twee . . . en wat ’n wenner! Ek moes dit nou al twee keer maak in die kort tydjie dat ons terug is van Namibië. Die poeding is effens soeter as die Namibiese weergawe, maar dis heerlik. Ek glo dis die bolaagmengsel wat die verskil maak.